CELEX: 32022D1020
Language: ro
Date: 2022-06-27 00:00:00
Title: Decizia de punere în aplicare (PESC) 2022/1020 a Consiliului din 27 iunie 2022 privind punerea în aplicare a Deciziei 2010/788/PESC privind adoptarea de măsuri restrictive având în vedere situația din Republica Democratică Congo

28.6.2022   
               
               
                  RO
               
               
                  Jurnalul Oficial al Uniunii Europene
               
               
                  L 170/83
               
            
         DECIZIA DE PUNERE ÎN APLICARE (PESC) 2022/1020 A CONSILIULUI
         din 27 iunie 2022
         privind punerea în aplicare a Deciziei 2010/788/PESC privind adoptarea de măsuri restrictive având în vedere situația din Republica Democratică Congo
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 31 alineatul (2),
         având în vedere Decizia 2010/788/PESC a Consiliului din 20 decembrie 2010 privind adoptarea de măsuri restrictive având în vedere situația din Republica Democratică Congo (1), în special articolul 6 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 20 decembrie 2010, Consiliul a adoptat Decizia 2010/788/PESC.
                  
               
                     (2)
                  
                  
                     La 12 decembrie 2016, Consiliul a adoptat Decizia (PESC) 2016/2231 (2), ca reacție la obstrucționarea procesului electoral și la încălcările drepturilor omului din Republica Democratică Congo. Prin Decizia (PESC) 2016/2231 a fost modificată Decizia 2010/788/PESC și, la articolul 3 alineatul (2) din decizia respectivă, au fost introduse măsuri restrictive autonome.
                  
               
                     (3)
                  
                  
                     Ca urmare a hotărârii Tribunalului în Cauza T-108/21 (3), o rubrică ar trebui să fie eliminată de pe lista persoanelor și entităților care figurează în anexa II la Decizia 2010/788/PESC.
                  
               
                     (4)
                  
                  
                     Prin urmare, anexa II la Decizia 2010/788/PESC ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            Anexa II la Decizia 2010/788/PESC se modifică în conformitate cu anexa la prezenta decizie.
         
         
            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.
         
         
            Adoptată la Luxemburg, 27 iunie 2022.
            
               
                  Pentru Consiliu
               
               
                  Președintele
               
               A. PANNIER-RUNACHER
            
         
         
            (1)  JO L 336, 21.12.2010, p. 30.
         
            (2)  Decizia (PESC) 2016/2231 a Consiliului din 12 decembrie 2016 de modificare a Deciziei 2010/788/PESC privind adoptarea de măsuri restrictive împotriva Republicii Democratice Congo (JO L 336 I, 12.12.2016, p. 7).
         
            (3)  Hotărârea Tribunalului din 27 aprilie 2022, Ferdinand Ilunga Luyoyo/Consiliul Uniunii Europene, T-108/21, ECLI:EU:T:2022:253.
      
      
         
            ANEXĂ
            De pe lista prevăzută în secțiunea A („Persoane”) din anexa II la Decizia 2010/788/PESC se elimină următoarea rubrică:
            
               
                           „3.
                        
                        
                           Ferdinand Ilunga LUYOYO”.